stanford-oval/wikipedia huggingface dataset:
John Porter
Muut

John Porter (1904–1997), kanadalainen jääkiekkoilija
John Porter (s. 1961), skotlantilainen jalkapalloilija
John Addison Porter (1822–1866), yhdysvaltalainen kemisti ja Kalevalan kääntäjä
John K. Porter (1819–1892), yhdysvaltalainen lakimies
John Porter (s. 1947), brittiläinen muusikko
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”John Porter”, voi hakea sivunnimihaulla, laajalla sivunnimihaulla tai tekstihaulla.
J. A. Hobson

J. A. Hobson.
John Atkinson Hobson (6. heinäkuuta 1858 Derby – 1. huhtikuuta 1940 Lontoo) oli brittiläinen talousteoreetikko ja yhteiskuntatieteilijä. Hänet tunnetaan varsinkin imperialismin taloudellisia syitä koskevasta teoriastaan, joka vaikutti marxilaisiin imperialismiteorioihin, vaikka Hobson ei itse kannattanutkaan marxilaisuutta.
Elämäkerta

Hobsonin vanhemmat olivat derbyshireläinen sanomalehdenkustantaja William Hobson ja Josephine Atkinson. Hobson opiskeli Oxfordin yliopiston Lincoln Collegessa ja opetti klassista sekä englanninkielistä kirjallisuutta kouluissa Favershamissa ja Exeterissä, kunnes muutti vuonna 1887 Lontooseen. Henry Georgen teoriat herättivät hänessä kiinnostuksen taloustieteeseen. Hobson tutustui Lontoossa myös Fabian Societyn vasemmistoälyköihin. Hän alkoi julkaista taloutta ja yhteiskuntaa käsitteleviä tutkielmia, joista ensimmäinen oli yhdessä liikemies Albert Mummeryn kanssa kirjoitettu The Physiology of Industry (1889). Teoksessa esitelty alikulutusteoria haastoi klassisen taloustieteen. Se sai kielteisen vastaanoton aikansa taloustieteilijöiltä.
Hobson toimi Manchester Guardian -lehden kirjeenvaihtajana Etelä-Afrikassa toisen buurisodan aikana. Hän päätyi tuolloin näkemykseen, jonka mukaan imperialismi oli laajenevan kapitalismin suora seuraus ja että buurisota oli finanssikapitalismin etujen puolustamiseksi lietsottu keinotekoinen konflikti. Palattuaan Englantiin Hobson kiteytti näkemyksensä teoksissaan War in South Africa (1900), Psychology of Jingoism (1901) ja Imperialism (1902), joista varsinkin viimeinen teki hänestä kansainvälisesti tunnetun imperialismin kriitikon ja teoreetikon. Hän jatkoi kirjoittamista Manchester Guardianiin, ja hänen artikkeleitaan julkaistiin myös English Review-, Independent Journal- ja Nation-lehdissä.
Hobson vastusti Britannian osallistumista ensimmäiseen maailmansotaan ja liittyi siksi vuonna 1914 perustettuun Union of Democratic Control -kansalaisjärjestöön. Hän ehdotti kansainvälisen organisaation perustamista sotien ehkäisemiseksi, mutta suhtautui kielteisesti maailmansodan jälkeen perustettuun Kansainliittoon, joka hänen mielestään oli vain ”uusi voittajien pyhä allianssi”. Hän arvosteli jyrkästi myös Versailles’n rauhansopimuksen sisältöä. Vuodesta 1919 Hobson kuului vasemmistolaiseen Independent Labour Party -puolueeseen ja kirjoitti vasemmistolaisiin lehtiin, kuten New Leader, Socialist Review ja New Statesman. Hobson kieltäytyi vuonna 1931 hänelle tarjotusta päärinarvosta. Hän julkaisi vuonna 1938 omaelämäkerran Confessions of an Economic Heretic.
Teoriat

Teoksessaan Imperialism (1902) Hobson esitti tunnetuimman teoriansa, jonka mukaan imperialismi ja imperialistiset sodat olivat seurausta kapitalismista ja suurpääoman tarpeesta löytää uusia markkina-alueita ja sijoituskohteita. Hobsonin mukaan siirtomaavalloitussodat eivät olleet niitä käyville valtioille taloudellisesti järkeviä, koska ne tulivat kalliiksi ja siirsivät huomiota ja resursseja pois emämaassa tarvittavista yhteiskunnallisista uudistuksista. Niitä käytiinkin pelkästään niistä taloudellisesti hyötyvien pienten pääomapiirien ja kapitalistiluokan vuoksi. Kapitalismista seuraavan alikulutuksen ja monopolisoitumisen vuoksi kotimaiset markkinat ja sijoitusmahdollisuudet eivät riittäneet tyydyttämään suuryrityksiä ja pääomaa. Hobson oli uranuurtaja imperialismin taloudellisten selitysten kehittämisessä. Hänen malliaan on kuitenkin kritisoitu yksipuolisuudesta.
Varhaisissa teoksissaan Hobson kehitteli myös maankorkoa koskevia teorioita. Vuonna 1909 julkaisemassaan teoksessa The Industrial System hän väitti kapitalismin johtavan haitalliseen alikulutukseen ja työttömyyden kasvuun, kun tulot kasautuivat varakkaille, jotka säästivät ne kuluttamisen sijaan. Hobsonin mukaan ongelma voitiin ratkaista verotuksen avulla toteutettavilla tulonsiirroilla ja monopoliyritysten kansallistamisella. Hobsonin teoria vaikutti mahdollisesti Britannian valtiovarainministeri David Lloyd Georgen vuonna 1909 esittämään ”kansanbudjettiin” (People’s Budget).
Hobson kannatti myöhemmällä iällään sosialismia, mutta piti Karl Marxin teorioita virheellisinä eikä kannattanut vallankumousta. Tästä huolimatta hänen teoriansa imperialismin syistä innoitti 1900-luvun alun marxilaisia ajattelijoita, kuten Vladimir Leniniä ja Lev Trotskia. Hänen alikulutusteoriallaan puolestaan oli vaikutusta keynesiläiseen taloustieteeseen.
Teoksia

The Physiology of Industry, Albert Mummeryn kanssa (1889)
Problems of Poverty (1891)
Problem of the Unemployed (1896)
Evolution of Modern Capitalism (1894)
John Ruskin: Social Reformer (1898)
War in South Africa (1900)
Psychology of Jingoism (1901)
The Social Problem (1901)
Imperialism: A Study (1902)
The Industrial System (1909)
Towards International Government (1914)
Work and Wealth (1914)
Wealth and Life (1929)
Confessions of an Economic Heretic (1938)
Aiheesta muualla

John A. Hobson (englanniksi) Marxist Internet Archive
Jean-Vincent Ondo Eyene

Jean-Vincent Ondo Eyene (s. 22. tammikuuta 1960) on gabonilainen roomalaiskatolinen piispa. Hänet vihittiin papiksi 1. heinäkuuta 1990 ja nimitettiin Oyemin hiippakunnan piispaksi 17. helmikuuta 2000. Piispaksi vihkiminen seurasi 7. toukokuuta. Pääkonsekraattorina toimi Mario Roberto Cassari, jota avustivat Basile Mvé Engone ja André Fernand Anguilé.
Japanin parlamenttivaalit 2012

Japanin parlamenttivaalit 2012 pidettiin 16. joulukuuta 2012. Liberaalidemokraattinen puolue (LDP) syrjäytti pääministeri Yoshihiko Nodan Japanin demokraattisen puolueen (DPJ) parlamentin alahuoneessa. Murskavoiton saanut liberaalidemokraattinen puolue keräsi 294 paikkaa viime vaalien 118 sijaan. Yhdessä liittolaisensa Kōmeitōn kanssa puolue olisi saamassa kahden kolmasosan enemmistön parlamenttiin, sillä Kōmeitō nosti paikkamääränsä 21:stä 31:een. Demokraattisen puolueen parlamenttiedustus romahti 230 edustajasta 57 edustajaan.
Parlamentin odotetaan antavan tukensa liberaalidemokraattien puheenjohtajan Shinzō Aben pääministeriksi valinnalle 26. joulukuuta 2012. Hän oli pääministeri myös vuosina 2006–2007.
Aiheesta muualla

Kuvia tai muita tiedostoja aiheesta Japanin parlamenttivaalit 2012 Wikimedia Commonsissa
Japanin naisten koripallomaajoukkue

Japanin naisten koripallomaajoukkue edustaa Japania naisten koripallon maajoukkuekilpailuissa.
Japanin naismaajoukkue on kilpaillut kesäolympialaisissa vuosina 1976, 1996, 2004, 2016 ja 2020. Tokiossa 2020 maa ylsi olympiahopealle. Tätä ennen maan paras olympiasijoitus oli vuoden 1976 viides sija. Maailmanmestaruuskilpailuihin maa on osallistunut 13 kertaa vuodesta 1964 alkaen. Vuonna 1975 Kolumbian MM-kilpailuissa Japani saavutti Neuvostoliiton jälkeen hopeaa. Aasian-mestaruuskilpailuissa Japani on ollut alusta lähtien muutamaa poikkeusta lukuun ottamatta jokainen kerta mitaleilla. Myös Aasian kisoissa Japani on yltänyt useille mitaleille.
Tunnettuja Japanin maajoukkuepelaajia ovat muun muassa Mieko Fukui, Mikiko Hagiwara, Yūko Ōga, Ramu Tokashiki ja Rui Machida.
Ramu Tokashiki on kuulunut Japanin maajoukkueen runkopelaajistoon 2010-luvulla.
Aiheesta muualla

Kuvia tai muita tiedostoja aiheesta Japanin naisten koripallomaajoukkue Wikimedia Commonsissa
Virallinen kotisivu (japaniksi)
Jan Kolář (jääkiekkoilija, 1986)

| Jan Kolář |
| --- | --- |

Henkilötiedot
Syntynyt: 22. marraskuuta 1986 (ikä 37) Pardubice, Tšekkoslovakia
Kansalaisuus:   Tšekki
Jääkiekkoilija
Pelipaikka:  puolustaja
Maila:  vasen
Pituus:  190 cm
Paino:  93 kg
Seura
Seura:  HC Pardubice
Sarja:  Tipsport Extraliga
Pelinumero:  29
Pelaajaura
Pääsarjaura:  2005–
Aik. seurat:  HC Pardubice (ČEL) HC Hradec Králové (Tšekki I) KLH Jindřichův Hradec (Tšekki I) BK Havlíčkův Brod (Tšekki I) HC Chrudim (Tšekki I) Donbass Donetsk (KHL) Admiral Vladivostok (KHL) Amur Habarovsk (KHL)
Jan Kolář (s. 22. marraskuuta 1986 Pardubice, Tšekkoslovakia) on tšekkiläinen jääkiekkopuolustaja, joka pelaa Tšekin Extraliga-joukkue HC Pardubicessa. Hän toimii joukkueen kapteenina.
Ura > Seuraura

Kolář on HC Pardubicen kasvatti. Hän siirtyi 16-vuotiaana HC Třinecin A-nuoriin kaudeksi 2003–2004, mutta kaudeksi 2004–2005 Kolář palasi taas Pardubiceen, jonka A-nuorten eniten maaleja tehnyt puolustaja hän oli kuudella osumallaan. Kolář voitti myös joukkueen sisäisen tehotilaston lukemalla +19. Hän puki kauden aikana myös ensimmäiseen Extraliga-otteluunsa kevään 2005 pudotuspeleissä jääden siinä kuitenkin ilman peliaikaa. Kaudella 2005–2006 Kolář ei mahtunut kertaakaan Pardubicen Extraliga-joukkueen kokoonpanoon, vaan hän pelasi lähes koko kauden lainalla sarjatasoa alempana 1. česká hokejová ligassa HC Hradec Královén ja KLH Jindřichův Hradecin joukkueissa. Myös kausi 2006–2007 eteni lähes kokonaan lainalla samalla sarjatasolla BK Havlíčkův Brodin paidassa. Kolář sai kauden aikana myös ensimmäiset jääaikansa Extraligassa. Hän pelasi ensimmäisen ja kauden ainoaksi jääneen Extraliga-ottelunsa 24. marraskuuta 2006 HC Litvínovia vastaan.
Kausi 2007–2008 oli Kolářille varsinainen tulokaskausi Extraligassa, jossa hän teki 43 runkosarjaottelussa yhden syöttöpisteen, kuten myös kolmessa pelaamassaan karsintasarjan ottelussa. Kolár pelasi ison osan kaudestaan kuitenkin myös lainalla 1. ligan HC Hradec Královéssa. Kauden 2008–2009 runkosarjasta hän pelasi puolestaan yli puolet lainalla HC Chrudimissa. Kaudella 2009–2010 Kolář vakiinnutti paikkansa Pardubicen Extraliga-kokoonpanossa ja teki 48 runkosarjaottelussa tehot 5+5=10 sekä 13 playoff-ottelussa neljä syöttöpistettä. Hän teki ensimmäisen Extraliga-maalinsa 15. syyskuuta 2009 vieraissa HC Libereciä vastaan. Kolář voitti kauden päätteeksi Tšekin-mestaruuden. Kaudella 2011–2012 hän teki Extraligan yhden kauden piste-ennätyksensä tehoilla 5+14=19, joilla Kolář jakoi liigan puolustajien pistepörssin kymmenennen sijan kolmen muun pelaajan kanssa. Hän voitti kauden päätteeksi Tšekin-mestaruuden ja valittiin Extraligan parhaaksi puolustajaksi.
Kesken kauden 2012–2013, marraskuussa 2012 Kolář siirtyi Pardubicestä KHL:n ukrainalaijoukkue Donbass Donetskin riveihin. Hän edusti joukkuetta kauden aikana myös Continental Cupissa, joka päättyi Donbassin voittoon. Huhtikuussa 2013 Kolář teki joukkueen kanssa vuoden mittaisen jatkosopimuksen. Myös kaudella 2013–2014 hän edusti Donbassia myös Continental Cupissa. Kauden jälkeen Kolář sai sopimustarjouksia myös NHL:stä, mutta hän päätti NHL-seuran tarjouksen pitkittymisen vuoksi jatkaa lopulta uraansa KHL:ssä tehtyään vuoden mittaisen sopimuksen Admiral Vladivostokin kanssa heinäkuun 2014 lopulla. Kolář oli joukkueen tehokkain puolustaja tehoilla 8+15=23 ja hän voitti Admiralin sisäisen tehotilaston lukemalla +23.
Huhtikuussa 2015 Admiral Vladivostok ilmoitti tehneensä alustavasti kaksivuotisen jatkosopimuksen Kolářin kanssa. Koska seura oli talousvaikeuksissa ja budjettia ei lyöty ajoissa lukkoon, hänen sopimustaan ei missään vaiheessa allekirjoitettu, vaan Kolář teki kesäkuussa kaksivuotisen sopimuksen Amur Habarovskin kanssa. Kaudella 2015–2016 hän nousi joukkueen varakapteeniksi.
Ura > Maajoukkueura

Kolář edusti Tšekkiä MM-kilpailuissa vuosina 2014, 2015 ja 2016. Yhteensä hän on pelannut 74 A-maaottelua tehopistein 3+9=12. Kolář on kuulunut myös Tšekin A-maajoukkueen kapteenistoon kaudella 2015–2016.
Kolář pelannut myös seitsemän nuorten ja kolme poikien maaottelua.
Japanin parlamenttivaalit 2017

Japanin parlamenttivaalit 2017 järjestettiin 22. lokakuuta 2017. Vaaleissa valittiin Japanin edustajainhuoneen kaikki 465 jäsentä.
Vaalien suurin nousija oli Japanin perustuslaillinen demokraattinen puolue, joka sai 40 paikkaa lisää, joka riitti toiseksi suurimmaksi puolueeksi.
Aiheesta muualla

Kuvia tai muita tiedostoja aiheesta Japanin parlamenttivaalit 2017 Wikimedia Commonsissa
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: en:Japanese general election, 2017
Käännös suomeksi
John Playfair

| John Playfair |
| --- | --- |

Henkilötiedot
Syntynyt: 10. maaliskuuta 1748 Benvie, Forfarshire, Skotlanti
Kuollut: 20. heinäkuuta 1819 (71 vuotta) Edinburgh, Skotlanti
Koulutus ja ura
Oppilaat:  John Leslie
Tutkimusalue:  Matematiikka
   
John Playfair (10. maaliskuuta 1748 Benvie, Forfarshire, Skotlanti – 20. heinäkuuta 1819 Edinburgh, Skotlanti) oli skotlantilainen matemaatikko ja fyysikko.
Ura

Playfair oli ensin pappi, sitten matematiikan (1785) ja fysiikan (1805) professori Edinburghin yliopistossa.
Matematiikan alalla John Playfair tunnetaan parhaiten työstään geometrian alalla. Hän kirjoitti Eukleideen teosten kommentoidun painoksen, joka oli aikanaan hyvin suosittu.
Geotieteissä Playfair tunnetaan parhaiten siitä, että hän tuki James Huttonia. Playfair oli Huttonin mukana monilla retkillä, esimerkiksi Pohjanmeren rannikolla. Matkalla Alpeille hän todennäköisesti tutki siellä olevia lohkareita. Hän löysi niitä myös Skotlannista ja päätteli vuonna 1802, että jäätiköt olivat kuljettaneet ne nykyisille paikoilleen.
Tunnetuin hänen teoksistaan on Illustrations of the Huttonian Theory of the Earth (1802), jossa käsitellään James Huttonin teoriaa maapallon muodostumisesta. Playfair julkaisi Huttonin teoksen kolmannen painoksen ja muita kirjoituksia Huttonin kuoleman jälkeen. Hän täydensi Huttonin oppikirjaa tiivistelmällä ja omilla kuvituksillaan, jotta vaikea tyyli olisi helpommin luettavissa. Hänen muita kirjoituksiaan ovat muun muassa Dissertation on the Progress of Mathematical and Physical Science Since the Revival of Learning in Europe ja Elements of Geometry (1795). Hänen teoksensa julkaistiin vuonna 1822 neljään niteeseen koottuna.
Vuonna 1807 hänet hyväksyttiin Royal Societyn jäseneksi ja vuonna 1783 Edinburghin kuninkaallisen seuran jäseneksi.
Hänen veljensä oli insinööri ja taloustieteilijä William Playfair.
Aiheesta muualla

Kuvia tai muita tiedostoja aiheesta John Playfair Wikimedia Commonsissa
Jean-Sebastien Bax

| Henkilötiedot |
| --- | --- | --- | --- |
Syntymäaika: 5. lokakuuta 1972
Syntymäpaikka: Marseille, Ranska
Pelipaikka: Keskikenttäpelaaja
Pituus: 194 cm
Seurat
| Vuodet | Seura | O | (M) |
| 1994-1997 | Fire Brigade SC | 71 | (28) |
| 1997-1999 | AS Marsouins | 72 | (21) |
| 2000-2008 | Engen Santos | 133 | (12) |
| Yhteensä | Yhteensä | 276 | (61) |
Maajoukkue
| 1994-2006 |  Mauritius | 16 | (2) |
 Seurajoukkueuran tilastot kattavat vain kansalliset sarjat.
Jean-Sebastien Bax (s. 5. lokakuuta 1972 Marseille) on mauritiuslais-ranskalainen entinen jalkapalloilija, pelipaikaltaan keskikenttäpelaaja.
Bax pelasi seuratasolla vuosina 1994–1997 mauritiuslaisessa Fire Brigade SC:ssä, jonka jälkeen hän edusti kaksi vuotta réunionilaista AS Marsouinsia. Hän pelasi uransa viimeiset kahdeksan vuotta Kapkaupungin Santoksessa, jonka riveissä hän voitti Premier Soccer Leaguen kaudella 2001–2002.
Bax pelasi Mauritiuksen maajoukkueessa 16 ottelua ja teki niissä kaksi maalia. Hän pelasi muun muassa vuosien 2002 ja 2006 MM-kisojen karsinnoissa ja teki maalin Egyptiä vastaan vuoden 2002 kisojen karsinnoissa.
Jean-René Lisnard

| Jean-René Lisnard |
| --- | --- |

Henkilötiedot
Syntynyt: 25. syyskuuta 1979 (ikä 45)
Kansalaisuus:   Monaco
Tennispelaaja
Pituus:  173 cm
Paino:  68 kg
Kätisyys:  oikea
Ammattilaisena:  1997–
Kaksinpeli
Paras sijoitus:  84. (27.1.2003)
Voitot/tappiot:  52–87
Grand Slam -turnauksissa
Australian avoimet:  3. kierros (2005)
Ranskan avoimet:  2. kierros (2001, 2003)
Wimbledon:  2. kierros (2005)
Yhdysvaltain avoimet:  2. kierros (2002, 2003, 2011)
Nelinpeli
Voitot/tappiot:  6–18
Aiheesta muualla
ITF
ATP
Jean-René Lisnard (s. 25.  syyskuuta 1979 Cannes, Ranska) on monacolainen tennispelaaja. Parhaimmillaan hän on sijoittunut ATP-maailmanlistalla kaksinpelissä sijalle 84 tammikuussa 2003 ja nelinpelissä sijalle 171 syyskuussa 2007. Hän on edustanut Monacoa Davis Cupissa 7 maaottelussa vuosina 2007–2009.
Australian avoimissa 2005 Lisnard voitti toisella kierroksella turnauksen 14:nneksi sijoitetun Sébastien Grosjeanin lukemin 1–6, 4–6, 6–3, 6–4, 6–3 ja selviytyi ensimmäisen kerran Grand Slam -turnauksen kolmannelle kierrokselle. Kolmannen kierroksen ottelunsa hän hävisi Philipp Kohlschreiberille kolmessa erässä.
Juan Carlos Corazzo

Juan Carlos Corazzo (14. joulukuuta 1907 –  12. tammikuuta 1986) oli uruguaylainen jalkapalloilija. Hänen vävynsä Pablo Forlán sekä lapsenlapsensa Diego Forlán ovat myös jalkapalloilijoita. Corazzo edusti Independienteä. Hän toimi myös Uruguayn teknisenä johtajana Chilen MM-kisoissa 1962.
Japanilainen ristikko

Esimerkki japanilaisesta ristikosta
Japanilainen ristikko eli siluettiristikko (tunnetaan myös nimillä Hanjie, Picross ja Nonogram) on sanaristikkotyyppi, jossa on tarkoituksena värittää ristikon ruuduista vihjeiden avulla ruutuja. Väritetyistä ruuduista muodostuu kuva.
Ristikkotyyppi sai alkunsa 1980-luvun lopussa Tokiossa järjestetyissä kilpailussa, jossa pilvenpiirtäjien seiniin hahmoteltiin kuvia sytytetyillä ja sammutetuilla ikkunavaloilla.
Ruuturivien ylä- ja sivumarginaaleissa kerrotaan vihjeenä kunkin rivin peräkkäisten väritettävien ruutujen määrä. Väritettyjen ruuturyhmien väliin on aina jätettävä vähintään yksi tyhjä ruutu. Esimerkiksi vihje ”3 6 2” tarkoittaa, että rivillä on yksi kolmen, yksi kuuden ja yksi kahden värillisen ruudun ruuturyhmä. Japanilaiset ristikot ovat yleensä mustavalkoisia. On myös samalla tavalla ratkaistavia, mutta monella eri värillä täytettäviä ristikoita. Niissä vihjenumeroiden värit kertovat, minkä väriseksi kyseiset ruudut tulee värittää. Eriväristen vihjenumeroiden väliin ei välttämättä tule yhtään tyhjää ruutua.
Japanilaisen ristikon ratkaiseminen kannattaa aloittaa etsimällä ruudukosta rivejä, joilta väritetään kaikki ruudut. Jos väritettävien ruutujen määrän kertova numero on suurempi kuin puolet rivin pituudesta, voi päätellä ruudut, jotka varmasti väritetään. Risteäviltä riveiltä kannattaa etsiä rivit, joista väritetään vain yksi ruutu tai yksi ruuturyhmä. Sen avulla selviävät varmasti tyhjiksi jäävät ruudut.
Jos yleisimmillä metodeilla ei saa täytettyä enempää ruutuja, on hyvä alkaa miettiä pidemmälti ja verrata eri vaihtoehtoja katsomalla esimerkiksi, mitkä väritetyt ruudut aiheuttaisivat konfliktin risteävän rivin kanssa, ja sulkea sitä kautta vaihtoehtoja pois.
Ristikkoa ratkoessa ei ikinä tulisi arvailla tai todennäköisyyksien mukaan lähteä täyttämään ruutuja. Jo yksikin väärin väritetty ruutu voi muuttaa ristikon lopputuloksen täysin, ja vikaa voi olla mahdoton jälkeenpäin löytää ja korjata.
Josh Peck

Josh Peck vuonna 2010.
Joshua Michael "Josh" Peck (s. 10. marraskuuta 1986) on yhdysvaltalainen näyttelijä ja koomikko. Hänet tunnetaan varsinkin Nickelodeonin tilannekomediasta Drake & Josh. Muuten hän on esiintynyt esimerkiksi The Amanda Show'ssa sekä elokuvissa, joiden joukossa ovat Rokulipäivä (2000), Max Keeble – Kosto elää (2001) ja Drillbit Taylor (2008).
Aiheesta muualla

Josh Peck Internet Movie Databasessa. (englanniksi)
Jawaharlal Nehru -palkinto

Jawaharlal Nehru -palkinto (engl. Jawaharlal Nehru Award) on kansainvälinen palkinto, jonka myöntää Intian valtio. Palkinto on perustettu vuonna 1965, ja sitä hallinnoi Intian kulttuurisuhteiden neuvosto (engl. Indian Council for Cultural Relations) (ICCR). Palkinto annetaan henkilölle, joka on edistänyt merkittävällä tavalla kansojen välistä keskinäistä ymmärtämystä, hyvää tahtoa ja ystävyyttä. Palkintosumma on 2,5 miljoonaa Intian rupiaa.
Palkinnon saajat

| vuosi | Palkinnon saaja | Maa |
| --- | --- | --- |
| 1965 | U Thant  |  Burma |
| 1966 | Martin Luther King |  Yhdysvallat |
| 1967 | Khan Abdul Gaffar Khan  |  Pakistan |
| 1968 | Yehudi Menuhin |  Yhdysvallat |
| 1969 | Äiti Teresa |  Intia |
| 1970 | Kenneth Kaunda |  Sambia |
| 1971 | Josip Broz Tito |  Jugoslavia |
| 1972 | André Malraux |  Ranska |
| 1973 | Julius Nyerere |  Tansania |
| 1974 | Raúl Prebisch |  Argentiina |
| 1975 | Jonas Salk |  Yhdysvallat |
| 1976 | Giuseppe Tucci |  Italia |
| 1977 | Tulsi Meherji Shrestha |  Intia |
| 1978 | Nichidatsu Fujii |  Japani |
| 1979 | Nelson Mandela |  Etelä-Afrikka |
| 1980 |  Barbara Ward |  Britannia |
| 1981 | Alva ja Gunnar Myrdal |  Ruotsi |
| 1982 |  Leopold Sedar Senghor |  Senegal |
| 1983 |  Bruno Kreisky |  Itävalta |
| 1984 |  Indira Gandhi (postuumisti) |  Intia |
| 1985 | Olof Palme (postuumisti) |  Ruotsi |
| 1987 |  Javier Pérez de Cuéllar |  Peru |
| 1988 | Jasser Arafat |  PLO |
| 1989 | Robert Mugabe |  Zimbabwe |
| 1990 | Helmut Kohl |  Saksa |
| 1991 | Aruna Asaf Ali |  Intia |
| 1992 | Maurice Strong |  Kanada |
| 1993 |  Aung San Suu Kyi  |  Myanmar |
| 1994 | Mahathir Mohamad |  Malesia |
| 1995 | Hosni Mubarak |  Egypti |
| 2003 | Goh Chok Tong |  Singapore |
| 2004 | Qabus ibn Said al Said |  Oman |
| 2005 |  Wangari Maathai |  Kenia |
| 2006 |  Luiz Inácio Lula da Silva |  Brasilia |
| 2007 | Olafur Ragnar Grimsson |  Islanti |
| 2009 | Angela Merkel |  Saksa |
Jukka Airaksinen

Jukka Airaksinen (s. 15. joulukuuta 1957 Tampere) on suomalainen jääkiekkoilija. Airaksinen pelasi maalivahtina Ilveksessä SM-sarjaa vuosina 1974-83 ja vielä vuoden I-divisioonassa Peliitoissa. Hän voitti SM-pronssin kaudella 1982-83.
Hän pelasi urallaan 207 runkosarjan peliä ja 17 pudotuspeliä. Nollapelejä tuli uralla yksi.
Jawaharlal Nehrun satama

| Jawaharlal Nehrun satama> Nhava Sheva |
| --- | --- |
 Konttialus Wan Hai Sid Jawaharlal Nehrun satamassa (2016).
Sijainti
Sijainti:  Navi Mumbai, Maharashtra, Intia
Koordinaatit:  18.9464°N, 72.9399°E
Yksityiskohtia
Avattu:  26.5.1989
Ylläpitäjä:  Jawaharlal Nehru Port Trust
Omistaja:  Intian valtio
Tilastoja
Vuosittainen rahtimäärä (tonneissa):  62,15 milj. (milj. t, 2016)
Konttien määrä vuosittain:  4,50 milj. (TEU, 2016)
Jawaharlal Nehru Port
Jawaharlal Nehrun satama tai Nhava Sheva (hindiksi जवाहरलाल नेहरू बंदरगाह, engl. Jawaharlal Nehru Port; UN/LOCODE: IN NSA) on Intian Maharashtran osavaltion Mumbain suurkaupunkialueen Navi Mumbaissa toimiva suuri satama. Satama on nimetty itsenäisen Intian ensimmäisen pääministerin Jawaharlal Nehrun mukaan.
Jawaharlal Nehrun sataman nostureita laiturilta nähtynä.
Jawaharlal Nehrun sataman sijainti Intian Maharashtran osqavaltiossa
Jawaharlal Nehrun satama on Amerikan satamaviranomaisten yhdistyksen (AAPA) tilaston mukaan kokonaisrahtimäärältään (2016: 62,15 milj. t) Intian suurimpia satamia ja suurin konttiliikenteen satama (2016: 4,50 milj. TEU). Se lukeutuu sadan suurimman rahtisataman joukkoon maailmassa ja on konttisatamana maailmanlistalla noin sijalla 30.
Sataman toiminta käynnistettiin vuonna 1989. Jawaharlal Nehrun sataman länsipuolella Mumbaissa toimii Mumbain satama.
Aiheesta muualla

Nhava Sheva (Port), India (IN) (englanniksi) (marinetraffic.com)
Japanin Grand Prix 1988

Japanin Grand Prix 1988 oli Formula 1 -sarjan osakilpailu, joka ajettiin 30. lokakuuta 1988 Suzukan radalla. Kilpailun voitti Ayrton Senna, jolle voitto oli ennätyksellisesti kauden kahdeksas.
Kilpailussa Senna varmisti voitollaan ensimmäisen maailmanmestaruutensa. Paalulta lähtenyt Senna sammutti autonsa starttihetkellä lähtöruudukkoon, mutta sai mäkilähdön ansiosta autonsa liikkeelle ollessaan sijalla 14. Kierroksella 27 Senna oli noussut jo toiseksi ja ohitti pääsuoralle lähdettäessä johdossa olleen Prostin ja siirtyi johtopaikalle, jonka hän piti loppuun asti. Lehdistötilaisuudessa Senna kertoi nähneensä Jumalan viimeisellä kierroksella.